open-index/open-wikipedia-markdown huggingface dataset:
17. januar

**17. januar / siječanj (17. 1)** jest 17. dan godine po gregorijanskom kalendaru. Do kraja godine još je 348 dana (349 u prijestupnoj godini).

## Događaji 
* 1891 – Liliuokalani naslijedila tron od svog brata, Kalakaue.
* 1944 – Počela Bitka za Monte Cassino, jedna od najvažnijih bitaka na Italijanskom frontu u Drugom svjetskom ratu.
* 2015 – Počeo Afrički kup nacija u Ekvatorsknoj Gvineji.

## Rođeni 
### 16. vijek 
* 1504 – Pio V, papa od 1566. do 1572.
* 1600 – Pedro Calderón de la Barca, španski dramatičar

### 18. vijek 
* 1706 – Benjamin Franklin, američki prirodnjak, književnik i političar
* 1732 – Stanislav II August, posljednji poljski kralj
* 1739 – Johann Christian Daniel von Schreber, njemački prirodnjak
* 1749 – Vittorio Alfieri, italijanski pjesnik i dramatičar

### 19. vijek 
* 1820 – Anne Brontë, britanska književnica
* 1860 – Douglas Hyde, irski pjesnik
* 1880 – Mack Sennett, američki filmski režiser, glumac i filmski producent kanadskog porijekla
* 1899 – Al Capone, američki gangster

### 20. vijek 
* 1922 – Betty White, američka glumica i pjevačica
* 1927 – Eartha Kitt, američka pjevačica
* 1931 – James Earl Jones, američki glumac
* 1933 – Dalida, francusko-italijanska pjevačica i glumica
* 1942 – Muhammad Ali, američki bokser
* 1944 – Françoise Hardy, francuska pjevačica i glumica
* 1951 – Gerhard Winkler, zapadnonjemački biatlonac
* 1952.
** Edhem Bičakčić, bosanskohercegovački političar
** Kari Saarela, finski biatlonac
* 1953 – Hiroyuki Deguchi, japanski olimpijski biatlonac
* 1962 – Jim Carrey, kanadski komičar i glumac
* 1971 – Kid Rock, američki rock-muzičar
* 1974 – Aleksandar Menjšikov, kazaški biatlonac
* 1982 – Dwyane Wade, američki košarkaš
* 1990 – Marko Rudić, bosanskohercegovački alpski skijaš
* 2000 – Kenan Kamenjaš, bosanskohercegovački košarkaš

## Umrli 
### 15. vijek 
* 1468 – Skenderbeg, albanski nacionalni heroj

### 18. vijek 
* 1751 – Tomaso Albinoni, italijanski barokni kompozitor

### 19. vijek 
* 1893 – Rutherford B. Hayes, američki političar i predsjednik

### 20. vijek 
* 1946 – Clarence Erwin McClung, američki biolog
* 1964 – Đorđe Andrejević Kun, jugoslavenski i srpski slikar i grafičar
* 1993 – Serafima Ljuljakina, sovjetska i mordovska kompozitoristica, književnica i pjesnikinja na erzjanskom jeziku
* 1997 – Nikola Koljević, bosanskohercegovački političar

### 21. vijek 
* 2008 – Bobby Fischer, američki šahist
* 2017 – Dubravko Lovrenović, bosanskohercegovački historičar medievalist

## Praznici 
## Vanjski linkovi 
* Na današnji dan (17. januar), *BBC.co.uk* 
* Na današnji dan (17. januar), *nytimes.com* 

*-17
Rokenrol

**Rokenrol** (izvorno **rock and roll**, **rock & roll**, '''rock 'n' roll** ili **rock 'n roll''') jest vrsta popularne muzike. Tipični rok-sastav se sastoji od pjevača, gitare, bas-gitare, i bubnjeva. Razni sastavi su također koristili niz drugih instrumenata, poput saksofona. Rokenrol se prvi put pojavljuje u srednjim Sjedinjenim Američkim Državama. Nastao je od crnačke muzike i američke narodne muzike bijelaca. Rock muzika je imala ogroman društveni i kulturni utjecaj na svijet. Sam pojam može da označava nekoliko različitih stvari. Ponekad se upotrebljava kao naziv za niz raznih stilova zapadne popularne muzike, poput teškog metala, pop-muzike, i hip-hopa, a ponekad se upotrebljava kao naziv za poseban izvorni pokret 1950-ih. Najčesče, pojam označava taj izvorni pokret i razne stilove koje su nastali direktno od njega (bez hip hopa, pop-muzike itd.).

## Preteča i izvori 
Rokenrol se prvi put pojavljuje kao zaseban stil u Americi tokom ranih 1950-ih, iako se njegovi dijelovi mogu čuti u snimkama RnB-a iz 1920-ih. Rani rokenrol uskladio je dijelove bluza, boogie woogieja, džeza i RnB-a, te je također imao elemente apalačijanske narodne muzike, crkvene muzike i countryja. Ako se ide još dublje u historiju, neki smatraju da je rokenrol utemeljen na muzici njujorškog susjedstva Five Points susjedstva sredinom 19. stoljeća. Stanovnici Five Pointsa prvi su kombinirali afričku i evropsku muziku (naročito irski jig).

Izraz "rocking" prvo su upotrijebili crkveni pjevači na američkom jugu i značilo je osjetiti vjersko ushićenje. U 1940-ima, međutim, izraz je imao dvostruki značaj "plesati", podrazumijevajući seks. Jedan primjer ovoga je pjesma Roya Browna, "Good Rocking Tonight" ("Dobro rokanje noćas"). Ovakve pjesme bile su popularne samo na radiostanicama posvećene RnB-u, pa su bijelci vrlo rijetko čuli tu muziku na velikim radiostanicama. Godine 1951, klivlandski DJ Alan Free počeo je svirati tu vrstu muzike za bijelce. Freed je prvi izumio izraz "rock and roll" da opiše ovaj duhoviti stil RnB-muzike.

Ne zna se sa sigurnošću koja je prva ploča rokenrola. Neki kandidati su Jackie Brenston & His Delta Catsova "Rocket 88" (1951), "Maybellene" i "Johnny B. Goode" Chucka Berryja, te Bo Diddleyjev "Bo Diddley" ili Bill Haley & His Cometsov "Rock Around the Clock". Neki historičari smatraju da su prve ploče u 1940-im snimili muzičari poput Fats Dominoa, koji su svirali stil RnB-muzike koji se malo razlikovao od rokenrola. Neki primjeri su "Is You Is or Is You Ain't My Baby?" Louisa Jordana, "The Oakie Bookie" (1947) Jacka Guthrieja, te "Rock Me to Sleep" (1950) Bennyja Cartera i Paula Vandervoorta.

## Istaknute rok-grupe 
* The Rolling Stones
* The Beatles
* Pink Floyd

## Reference 
## Vanjski linkovi 
* 

Kategorija:Američki muzički stilovi
Kategorija:Rok-muzika
Kategorija:Popularna muzika
Kategorija:Rokenrol
Abu Dhabi

**Abu Dhabi** ( Abū ẓabī, doslovno: "Otac gazele") jest glavni grad i drugi po veličini grad države Ujedinjeni Arapski Emirati. Abu Dhabi leži na ostrvskoj T-izbočini na ostrvu u Perzijskom zalivu, na sredini zapadne obale. Grad se prostire na 975 kilometara kvadratnih sa preko milion stanovnika.

Abu Dhabi je sjedište važnih službi federalne vlade i sjedište je vlade Ujedinjenih Arapskih Emirata i sjedište je Kraljevske porodice Emirata. Abu Dhabi izrastao je u kosmopolitsku metropolu. Njegov brzi razvoj i urbanizacija, zajedno sa velikim prosječnim prihodima njegovog stanovništva, pretvorio je Abu Dhabi u veću i naprednu metropolu. Danas je to grad koji je središte političkih i industrijskih aktivnosti, kao i glavni kulturni i komercijalni centar, s obzirom na njegovu poziciju glavnog grada.

## Historija 
Iako nije poznato kada se prvi put javlja ime Abu Dhabi, prema knjigama arapskih povjesničari i pjesnika, ime se prvi put javlja prije više od 300 godina. U starije vrijeme, za Abu Dhabi se koristio naziv *milh* (arapski za "sol"), vjerojatno zbog slane vode. Danas je to naziv jednog od otoka na obali Abu Dhabija.

## Geografija 
Abu Dhabi je smješten u sjeveroistočnom dijelu Perzijskog zaljeva, na Arapskom poluotoku. Nalazi se na otoku koji je od kopna udaljen svega 250 metara i s kojim je spojen mostovima Maqta i Mussafah. Otok Abu Dhabi također je mostom povezan s otokom Saadiyatom. Pretežni dio Abu Dhabija nalazi se na otoku, međutim mnoga predgrađa nalaze se na kopnu, na primjer: Khalifa A, Khalifa B, plaža Raha, naselje Između Dva Mosta, Baniyas i Mussafah.

## Međunarodni odnosi 
*  Betlehem
*  Madrid
*  Houston
*  Brisbane
*  Islamabad
*  Ottawa
*  Minsk
*  Nikozija

## Reference 
## Vanjski linkovi 
* Službena stranica

Kategorija:Gradovi u Ujedinjenim Arapskim Emiratima
Kategorija:Glavni gradovi azijskih država
Adis Abeba

**Adis Abeba** je glavni i najveći grad Etiopije. Osnovan je 1886. godine, na lokaciji koju je odabrala carica Taytu Betul. Prema podacima iz 2007. u Adis Abebi je živjelo 3.384.569 stanovnika, sa rastom broja stanovnika od 3,8% na godišnjem nivou. Kao grad država, Adis Abeba ima status i grada i države. U gradu živi 80 različitih naroda, koji govore 80 različitih jezika, a najveće vjerske zajednice čine muslimani i kršćani.

Jedno je od sjedišta Afričke unije, organizacije koja je nasljednica Organizacije afričkog jedinstva. Također je domaćin sjedišta Ekonomske komisije Ujedinjenih nacija za Afriku (ECA) i brojnih drugih kontinentalnih i međunarodnih organizacija. Zbog toga se Adis Abeba često naziva "politički centar Afrike" zbog svog historijskog, diplomatskog i političkog značaja za kontinent.

U gradu se nalazi Univerzitet u Adis Abebi.

## Reference 
## Vanjski linkovi 
* Zvanična stranica
* 

Kategorija:Glavni gradovi afričkih država
Kategorija:Gradovi u Etiopiji
Grb Socijalističke Federativne Republike Jugoslavije

**Grb SFRJ** je zvanični grb koji je bio u upotrebi u Socijalističkoj Federativnoj Republici Jugoslaviji od 1943. do 1991. godine je sastavljen od 6 baklji, kao simbol 6 jugoslavenskih republika. Datum 29. novembar 1943. označava dan proglašenja države, tokom drugog zasjedanja AVNOJ-a u Jajcu, danas u Bosni i Hercegovini. Autori grba su Đorđe Andrejević-Kun i Antun Augustinčić. Prva verzija grba imala je 5 baklji, čime je simbolirano pet naroda Jugoslavije: Crnogoraca, Hrvata, Makedonaca, Slovenaca i Srba.

Datum 29. XI. 1943. na grb dodan je nakon zasjedanja AVNOJ-a, a grb je, u ponešto izmijenjenom obliku, službeno usvojen tek Ustavom FNRJ  iz 1946. Grb sa pet baklji je vrijedio do 1963. godine kada je grbu dodana još jedna baklja, čime je priznavanjem Muslimana kao konstituivnog naroda u Jugoslaviji, (danas Bošnjaka), grb istovremeno označavao šest naroda, te šest saveznih republika SFRJ.

## Dizajn 
Posljednji Ustav Socijalističke Federativne Republike Jugoslavije iz 1974. godine u svom 6. članu je državni grb definisao na sledeći način:

## Grbovi jugoslavenskih republika 
## Također pogledajte 
* Zastava SFRJ

Jugoslavija, SFR
Kategorija:Socijalistička Federativna Republika Jugoslavija
Dublin

**Dublin** () jest glavni grad Irske. Nalazi se na lijevoj obali Irskog ostrva. Ime Dublin potiče od irskog *Dubh Linn* (Crni bazen). Broj stanovnika je 495.000 (s okolinom 1,1 milion). Smatra se da su Vikinzi osnovali stalno naselje 841. i dali mu ime *Dubh Linn* (crni bazen).

## Historija 
Prema grčkom astronomu i kartografu Ptolomeju, najranije naseljavanje područja današnjeg Dublina odvijalo se oko 140. godine i odnosilo se na naselje *Eblana Civitas*. Naselje *Dubh Linn* datira još dalje u prošlost, vjerovatno oko 100. p.n.e., dok je nešto kasnije tamo izgrađen samostan. Sam grad su 841. godine osnovali Vikinzi, te tim područjem vladali skoro dvjesto godina, sve dok ih irski kralj Brian Boru nije porazio 1014. godine.

Irska vladavina bila je kratkog vijeka. Već 150 godina nakon osvajanja Dublina kralj Henrik II proglašava 1171. svoju vlast nad gradom te postavlja temelje za gotovo 750 godina engleske vladavine, pod čijom se upravom Dublin razvio u administrativni centar cijele Irske. Od 14. do 16. vijeka Dublin i njegova okolina čine najveće područje pod engleskom kontrolom. Parlament je prvobitno bio smješten u Droghedi nekoliko vijekova, ali je trajno prebačen u Dublin kada je Henrik VII osvojio Kildare 1504. godine.

Od 17. vijeka grad se proširio izuzetnom brzinom. Gregorijanski Dublin je neko vrijeme bio drugi najmnogoljudniji grad Ujedinjenog Kraljevstva, odmah poslije Londona, te peti grad u Evropi. Većina arhitekture datira iz gregorijanskog perioda te se to vrijeme smatra zlatnim godinama grada. U to doba je osnovana pivovara Guinness, jedan od prepoznatljivih simbola Dublina i cijele Irske, a Händelov oratorij "Mesija" je ovdje doživio praizvedbu, zajedničkim nastupom horova Kristove crkve i Katedrale sv. Patrika.

Nakon 1800. godine, premještanjem vlade u Westminster, Dublin je ušao u period stagnacije u razvoju, ali je ostao administrativno središte te je također bio važan faktor u razvoju Irske u industrijskoj revoluciji.

Uskršnji ustanak 1916. godine, koji se dogodio na nekoliko mjesta u Dublinu, donio je mnogo štete gradskoj infrastrukturi i doveo do uništavanja gradskog centra. Irski rat za nezavisnost i Irski građanski rat također su uništili grad, ostavivši neke od najznačajnijih dublinskih objekata u ruševinama. Vlada Irske slobodne države obnovila je grad te osnovala parlament (Dáil). Dublin je do danas ostao središte Republike Irske.

## Također pogledajte 
* Nelsonov stub (Dublin)

Kategorija:Gradovi u Irskoj
Kategorija:Glavni gradovi evropskih država
*
Bern

**Bern** ( //; ; ;  //) jeste grad i politička zajednica u Švicarskoj i *de facto* kao savezni grad i glavni grad države. Bern je i sjedište istoimenog kantona, u čijem sistemu upravnih okruga, on pripada upravnom okrugu Bern-Mittelland.

Bern spada među najveće gradove Švicarske i peti je po broju stanovnika poslije Züricha, Ženeve, Basela i Lausanne. Prema podacima u martu 2014. godine u Bernu živjelo je 138.460 stanovnika.

Bern se razvijao u skladu sa izuzetno koherentnim principima planiranja. Srednjovjekovno osnivanje Berna, koje odražava sporo osvajanje ovog lokaliteta urbanim proširenjima od 12. do 14. stoljeća, čini Bern impresivnim primjerom srednjeg vijeka u pogledu osnivanja grada, koji se u evropskoj areni pojavljuje među najznačajnije od urbanističkih kreacija.

Karakteristike Berna su vremenom poprimale odlike moderno doba. U 16. vijeku su u grad uvedene slikovite fontane, na kulama i zidovima su obavljeni restauratorski radovi, a katedrala je završena. U 17. vijeku mnoge patricijske kuće izgrađene su od pješčanog krečnjaka, a krajem 18. stoljeća veliki dio izgrađenih zona je doživio transformaciju. Stalna modernizacija, sve do današnjih dana, uvažavala je potrebu očuvanja srednjovjekovne urbane strukture grada.

## Reference 
Kategorija:Svjetska baština u Švicarskoj
Kategorija:Glavni gradovi evropskih država
Kategorija:Gradovi u Švicarskoj
Canberra

**Canberra** je glavni grad Australije. Grad se nalazi na sjevernom kraju Teritorije glavnog grada Australije  na sjevernom dijelu australskih Alpa, najvišeg planinskog lanca u zemlji. Procjenjuje se da je populacija Canberre iznosila 456.692 stanovnika u junu 2022. Riječ Canberra potiče iz jezika australijskih starosjedioca, Aboridžina, i znači "mjesto za susret".

Kao glavni grad Australije je odabran godine 1908. kao kompromisno rješenje između Sydneya i Melbournea. Od svih ostalih australijskih gradova se odlikuje time da je građen planski, po nacrtu čikaškog arhitekte Waltera Burleya Griffina. Gradnja je otpočela godine 1913.

Ispočetka u sjeni mnogo razvijenijih gradova na obali, Canberra se znatno razvila nakon Drugog svjetskog rata.

Kao sjedište Vlade Australije, Canberra je dom mnogih važnih institucija savezne vlade, državnih spomenika i muzeja. To uključuje Dom Parlamenta, Dom Vlade, zgradu Višeg suda i sjedišta mnogobrojnih vladinih agencija. To je lokacija mnogih društvenih i kulturnih institucija od nacionalnog značaja kao što su Australijski ratni spomenik, Australijski nacionalni univerzitet, Kraljevska australska kovnica novca, Australijski institut za sport, Nacionalna galerija, Nacionalni muzej i Nacionalna biblioteka. Grad je sjedište mnogih važnih institucija odbrambenih snaga Australije, uključujući Kraljevski vojni koledž Duntroon i Akademiju odbrambenih snaga Australije. U njemu se nalaze sve strane ambasade u Australiji, kao i regionalna sjedišta mnogih međunarodnih organizacija, neprofitnih grupa, grupa za lobiranje i profesionalnih udruženja.

Canberra je rangirana među najboljim svjetskim gradovima za život i posjetu. Iako je vlada Commonwealtha ostala najveći pojedinačni poslodavac u Canberri, ona više nije većinski poslodavac. U gradu su se razvile i druge velike industrije, uključujući zdravstvenu zaštitu, stručne usluge, obrazovanje i obuku, maloprodaju, smještaj i hranu, te građevinarstvo. U poređenju sa državnim prosjekom, stopa nezaposlenosti je niža, a prosječna primanja veća; nivoi visokog obrazovanja su viši, dok je stanovništvo mlađe. Na popisu iz 2016. godine, 32% stanovnika Canberre je prijavljeno kao rođeno u inostranstvu.
[mini|[Anglikanska crkva Svetog Ivana, najstarija sačuvana javna zgrada u užem gradskom jezgru, osvećena 1845.]]
[mini|[Blundells Cottage, izgrađena oko 1860. godine, je jedna od rijetkih preostalih zgrada koje su izgradili prvi bijeli doseljenici Canberre.]]
[desno|mini|Otvaranje [Stara zgrada parlamenta, Canberra|Parlamenta u maju 1927]]
[mini|[Zgrada vlade, Canberra|Zgrada vlade u Canberri, zvanična rezidencija generalnog guvernera Australije]]

## Reference 
Kategorija:Glavni gradovi okeanijskih država
Kategorija:Gradovi u Australiji
Havana

**Havana** je glavni grad Kube. Sa svojih 2,1 milion stanovnika ona je najveći grad u Karibima. Havana je osnovana 1515, a glavnim gradom Kube, tadašnje španske kolonije, postala je 1607. godine.
Havana ima dugu i raznoliku historiju čiji tragovi ljudskog obitavanja na ovom prostoru datiraju prije više od 7.000 godina. U moderno doba Španci grade naselje već 1515. godine, ubrzo nakon Christophera Columbusa i ranih španskih istraživača, u potrazi za alternativnim putem do Indije, otkrivši Kubu i manja ostrva u Karipskom moru. Rast Havane kao važne pomorske luke razvijao se prirodno, od loših vremenskih uslova zaštićena luka i razvija kao glavna Španska luka tzv. Novog svijeta. Priliv afričkih robova desio se dok je Kuba bila pod britanskom vladavinom od 1762. godine, za kojim slijedi 60 godina vladavine SAD-a počevši od 1898. U prvoj polovini 20. vijeka Havana je bila popularno odredište za američke turiste.

1. januara 1959. kontrolu nad ovim ostrvskim narodom preuzima revolucionarni vođa Fidel Castro usprkos diktatu Monroeve doktrine. Nakon uspona Fidela Castra na vlast Kuba postaje poznata širom svijeta zbog svoje ključne uloge u svjetskoj politici u drugoj polovini 20. vijeka. Tokom Hladnog rata između Sovjetskog Saveza i SAD-a, Kuba je 1962. godine bila u središtu pažnje tokom kubanske raketne krize. Nakon hlađenja raketne krize, Kuba pod Castrom izvozi komunističke revolucije u mnogim zemljama širom Južne Amerike i Afrike.

Havana je grad velikog arhitektonskog karaktera. Stara Havana i njegova utvrđenja su proglašena od strane UNESCO-a svjetskom baštinom 1982. godine. Međutim, grad je izgubio mnogo od svog sjaja dijelom zbog resursa zemlje koji su usmjereni ka ruralnim područjima ostrva. Osim toga, trgovina Kube sa Sovjetskim savezom je praktično održavala kubansku ekonomiju. Nakon ekonomskog kolapsa Sovjetskog Saveza 1991. godine ekonomija Havane je bila gotovo osakaćena.

Budućnost ekonomije Havane je vezana uz sreću vlade Kube. Na početku 21. vijeka, ova nacija pokušava da napreduje nakon desetljeća pod komunističkim i socijalističkim sistemom. Kuba, nakon što je Fidel Castro predao kontrolu vlade njegovom bratu Raulu Castru, pokušao je da ponovo uspostavi odnose sa razvijenim ekonomskim zemljama. Ekonomski motor koji je dugo postojao u Havani ima potencijal da se ponovo pokrene nakon pozitivnih ekonomskih reformi.
Havanin međunarodni aerodrom se zove Jose Marti International Airport.
## Historija 
### Republikanski period i Post-revolucija 
## Geografija 
### Klima 
## Obilježja grada 
### Arhitektura 
#### Značajni objekti 
## Grb 
## Kultura 
### Stara Havana 
### Kineska četvrt 
### Vizuelne umjetnosti 
### Pozorište 
## Festivali 
## Ekonomija 
### Industrija 
### Turizam 
### Trgovina i finansije 
## Transport 
## Administracija 
### Javna uprava 
## Demografija 
### Siromaštvo i siromašna naselja 
## Infrastruktura 
### Obrazovanje 
### Zdravstvo 
### Službe 
## Sport 
## Poznati ljudi iz Havane 
## Međunarodni odnosi 
## Također vidjeti 
## Zabilješke 
## Reference 
## Vanjski linkovi 
Kategorija:Gradovi na Kubi
Kategorija:Glavni gradovi sjevernoameričkih država
Kategorija:Havana
Zija Dizdarević

**Zija Dizdarević** (Vitina, Ljubuški; 18. februar 1916. – proljeće 1942.) bio je bosanskohercegovački i jugoslovenski književnik. Rođen je u Vitini kod Ljubuškog a stradao je kao žrtva ustaškog terora početkom 1942. godine.

## Biografija 
Rođen je u malom hercegovačkom mjestu Vitina kod Ljubuškog u bošnjačkoj porodici, od oca Šefkije i majke Selime. Nekoliko godina po rođenju sa porodicom se seli u Fojnicu gdje provodi djetinjstvo.

Nakon završene osnovne škole u Fojnici, 1926. godine upisao se na Nižu šerijatsku gimnaziju u Sarajevu koju završava 1930. Godinu dana kasnije pošao je u Učiteljsku školu u Sarajevu i završio je 1936. sa odličnim uspjehom.

Još kao srednjoškolac djeluje kao aktivist u društvu, učestvujući u đačkim štrajkovima, a taj buntovni karakter mu donosi nenaklonost režima i čestu prismotru policije. U tom periodu objavljuje i prve literarne radove: *Halucinacije* i *Zapisi bolesnog čovjeka* (1935.) što upućuje na njegov nesporni talenat.
Zbog antirežimske političke aktivnosti ne uspijeva pronaći posao učitelja, te 1937. godine se upisuje na studij pedagogije i psihologije na Filozofskom fakultetu u Beogradu.

U prvoj godini Drugog svjetskog rata djelovao je kao ilegalac u Fojnici i Sarajevu. U proljeće 1942. uhapšen je u Sarajevu, dan prije odlaska u partizane, odveden u ustaški koncentracijski logor Jasenovac i odmah ubijen.

## Djela 
U svojim pripovijetkama Dizdarević je opisao tragične sudbine malih ljudi, a koje je on doživio vrlo emotivno. Opisivao je život u malom mjestu (kasabi), patnju običnog čovjeka, kao i čovjekovo mukotrpno odrastanje. On nikada nije imenovao kasabu, što je čini univerzalnom, iako se može pretpostaviti da se veže uz gradove: Fojnica, Visoko, Kiseljak, Zenica i Kreševo ili neki drugi srodni gradići.

Posthumno, objavljene su mu knjige:
* *Pripovijetke* (Svjetlost, Sarajevo, 1948),
* *Prosanjane jeseni* (Džepna knjiga, Sarajevo, 1959),
* *Sabrana djela* (Svjetlost, Sarajevo, 1968),
* *Blago u duvaru *(Zadrugar, Sarajevo, 1983). Prema ovoj pripovjetci 1975. godine snimljen je istoimeni televizijski film.
## Susreti Zija Dizdarević 
Književno-kulturna manifestacija „Susreti Zija Dizdarević“ održava se svake godine u Fojnici, u znak sjećanja na bosanskohercegovačkog književnika koji je u svojim pripovijetkama najviše opisivao Fojnicu i ljude u njoj u vremenu između dva svjetska rata.

## Reference 
## Vanjski linkovi 
* "Zašto je Zija Dizdarević uhapšen, mučen i ubijen u Jasenovcu?", Jasmin Agić, Al Jazeera Balkans, 8. 9. 2018.

Kategorija:Rođeni 1916.
Kategorija:Umrli 1942.
Kategorija:Biografije, Ljubuški
Kategorija:Bosanskohercegovački pisci
Kategorija:Bošnjački književnici
Kategorija:Jugoslavenski pisci
Kategorija:Žrtve ustaškog zločina
Informatika

**Informatika** () jeste nauka koja se bavi strukturiranjem, obradom i prenosom informacija. Pojam informatika je nastao spajanjem riječi ***inform**acija* i *autom**atika***.

Informatika i računarstvo nisu potpuno iste stvari, iako su veoma usko vezane jer se bave istim ili sličnim tematikama. Informatika se danas uglavnom ubraja u inženjerske ili tehničke nauke. Ona ima nezanemariv dio tema koje su isključivo teoretske prirode. Informatika je, kao i matematika, mnogo širi pojam u odnosu na računarstvo. Postoji problem i sa terminima u raznim jezicima zbog uske vezanosti informatike i računarstva, tako da se termin informatika često odnosi na računarstvo. Informatika je više teoretske prirode, ali se zato detaljno bavi softverom i strukturiranjem, obradom, pretvaranjem, pohranjivanjem i prijenosom informacija.

### Teoretska informatika 
Bitne teoretske osnove informatike su nastale još u 19. vijeku. Sa razvijanjem booleove algebre nastala je bitna osnova današnjih računarskih sistema. Na nekim matematičkim osnovama informatike u četrdesetim godinama radio je Alan Turing, engleski matematičar. On je tokom Drugog svjetskog rata pokušavao dešifrovati zloglasnu nacističku "Enigmu", mašinu koja je kodirala njemačke poruke. Uz pomoć tih istraživanja nastala je Turingova mašina, jedna od osnova teoretske informatike. Turingova mašina nije mašina kao takva, nego zamišljeni uređaj kojim se, na neki način, definiše način razmišljanja računara i algoritama.

Krajem četrdesetih godina, Claude E. Shannon je radio na pojmu informacije i njenog sadržaja. U njegovom djelu "A Mathematical Theory of Communication" (1948.), pokušao je naći mjeru za informacijski sadržaj jedne diskretne poruke. U tom smislu je razvijen pojam entropije kao mjere informacijskog sadržaja.

Noam Chomsky je sa svojim istraživanjima na polju lingvistike, i razvijanju hirarhije formalnih gramatika utjecao na razvijanju formalnih jezika i time programskih jezika.

## Također pogledajte 
* Informatički portal

* Računar
* Računarstvo
* Računarska nauka
* Računarski žargon
* IEEE John von Neumann Medalja
* Računarska logika
* Turingova nagrada
* Spisak računarskih naučnika

## Reference 
## Vanjski linkovi 
*Naučne i računarske knjige

Kategorija:Računarstvo
Kategorija:Informatika
Kategorija:Bibliotekarstvo
Edin Mustačević

**Edin Mustačević**, bosanskohercegovački pijanista rođen je u Tuzli 1971. godine. Na Srednjoj muzičkoj školi u Tuzli je završio klavir u klasi  prof. Planinke Jurišić- Atić. Dobitnik je prvih nagrada na republičkim takmičenjima. Na posljednjem jugoslavenskom takmičenju učenika i studenata muzike u Sarajevu, 1989. je dobio prvu nagradu. Godine 1990. je započeo studij klavira na Muzičkoj akademiji u Sarajevu kod prof. Milice Šnajder.

Zbog ratnih zbivanja u zemlji, odlazi u Norvešku i završava studij na Muzičkoj akademiji u Oslu gdje i danas djeluje kao pijanista.

## Reference 
## Vanjski linkovi 
Kategorija:Rođeni 1971.
Kategorija:Biografije, Tuzla
Kategorija:Bosanskohercegovački pijanisti
Andrea Mantegna

**Andrea Mantegna** (1431. Isola di Carturo, Padova - 1506. Mantova), bio je italijanski slikar, graver i minijaturista, koji je djelovao tokom perioda visoke renesanse.

Mantegna je bio učenik Franceska Squarcionea u njegovoj školi u Padovi. Zahvaljujući činjenici da je Squarcione bio veliki kolekcionar rimskih antičkih djela (prije svega, skulptura), razvio je ukus za ovu vrstu umjetnosti. Došao je u kontakt sa slikarskim novostima koje su donijeli toskansk slikari koji su kratko boravili u Padovi kao naprimjer: Filippo Lippi, Paolo Uccello, Andrea del Castagno i prije svega, Donatello. Od njih je naučio preciznu primjenu perspektive.
Zapravo, Mantegna se istakao po svom savršenom prostornom rasporedu, svom ukusu za jasno ocrtani crtež i monumentalni oblik figura.

Dolaskom u dodir sa djelima Piera della Francesce, koji se dogodio u Ferrari, još više je obilježio njegova dostignuća u proučavanju perspektive kako bi dostigao "iluzionistički" nivo, koji će biti tipičan za sjevernoitalijansko slikarstvo. Još u Ferrari, bio je u stanju da upozna patetičnost djela Rogiera van der Weydena predstavnika ranog nizozemskog slikarstva, koja se može pratiti u njegovom pobožnom slikarstvu. Također, bio je upoznat sa djelima Giovannia Bellinia, čiju je sestru Nikoloziju oženio. Zahvaljujući ovim utjecajima oblici lica u njegovim slikama su omekšale, ne gubeći na monumentalnosti i umetnute su u prozračnije scenografije. Njegov interes za tehnike izrade skulptura, kako savremenih tako i klasičnih, bio je stalan tokom njegovog cjelokuprnog slikarskog stvaralaštva. Andrea Mantegna je bio prvi veliki "klasičar" slikarstva, a njegova umjetnost može se definirati kao relevantan primjer arheološkog klasicizma.

## Izvori 
Kategorija:Rođeni 1431.
Kategorija:Umrli 1506.
Kategorija:Renesansa
Mantegna, Andrea
Kategorija:Biografije, Padova
Cosimo Tura

**Cosimo Tura**, (*Cosmè Tura*), rođen 1430. Ferrara, Italija, umro 1495. Ferrara, italijanski renesansni umjetnik. Bio je osnivač i prva značajna ličnost slikarske škole iz Ferrare tokom 15. vijeka.

Cosimo Tura je poznat po svojoj kombinaciji gotike i antike koja je bila jedinstvena u vrijeme rane renesanse. Bio je učenik Francesca Squarcionea u njegovoj školi u Padovi.
mini|*Madonna Roverella* (1470-1474), National Gallery, London

## Reference 
## Vanjski linkovi 
* trionfi.com
* 
* Cosme Tura at Panopticon Virtual Art Gallery
* *Italian Paintings: North Italian School*, a collection catalog containing information about Tura and his works (see pages: 61–67).
* Cosme Tura at the National Gallery of Art

Tura, Cosimo
Kategorija:Rođeni 1430.
Kategorija:Umrli 1495.
Kategorija:Biografije, Ferrara
1573.

Godina 1573 (MDLXXIII) bila je redovna godina koja počinje u četvrtak po julijanskom kalendaru.

## Događaji 
*Izbijanje Seljačke bune, pod vodstvom Ambroza-Matije Gupca.

## 1573. u temama 
## Rođeni 
## Umrli 
## Reference 
## Vanjski linkovi
Magical Mystery Tour

**Magical Mystery Tour** je ploča engleske rok-grupe Beatles koja je objavljena kao dvostruki EP u Ujedinjenom Kraljevstvu i LP u Sjedinjenim Državama. Uključuje zvučni zapis za istoimeni film iz 1967. EP je izdan u Ujedinjenom Kraljevstvu 8. decembra 1967. za izdavačku kuću Parlophone, dok je Capitol Records LP izdanje u SAD-u i Kanadi objavljeno 27. novembra i sadrži dodatnih pet pjesama koje su prvobitno izdane kao singlovi te godine. Godine 1976. Parlophone je objavio LP s jedanaest pjesama u Velikoj Britaniji.

## Spisak pjesama 
# "Magical Mystery Tour"
# "Fool on the Hill"
# "Flying"
# "Blue Jay Way"
# "Your Mother Should Know"
# "I Am the Walrus"
# "Hello Goodbye"
# "Strawberry Fields Forever"
# "Penny Lane"
# "Baby You`re a Rich Man"
# "All You Need is Love"

## Reference 
Kategorija:Albumi iz 1967.
Kategorija:Albumi Beatlesa
Stjepan Mesić

**Stjepan  "Stipe" Mesić** (rođen 24. decembra 1934. godine) hrvatski je političar i bivši predsjednik Hrvatske. Funkciju predsjednika je obavljao od 2000. do 2010. godine.

Mesić je rođen u slavonskom mjestu Orahovici gdje je i pohađao gimnaziju, a diplomirao je pravo na Univerzitetu u Zagrebu. Nakon studija, Mesić je radio u Orahovici i Našicama. Bio je zastupnik u hrvatskom saboru tokom 1960tih, premijer 1990., te hrvatski član predsjedništva Jugoslavije. U predsjedništvu Jugoslavije obavlja je funkciju Potpredsjednika predsjedništva a zatim, 1991., obavlja funkciju zadnjeg predsjednika predsjedništva Jugoslavije.

## Vanjski linkoci
*

Kategorija:Rođeni 1934.
Kategorija:Živi ljudi
Kategorija:Biografije, Orahovica
Kategorija:Hrvatski političari
Kategorija:Hrvatski premijeri
Kategorija:Predsjednici Jugoslavije
Kategorija:Generalni sekretari Pokreta nesvrstanih
Gnječenje slonom

[mini|desno|Crtež iz knjige [Robert Noks|Roberta Noksa.]]
**Gnječenje slonom** je bila uobičajna kazna za osuđene na smrt širom južne i jugoistočne Azije, naročito u Indiji, u periodu preko 4.000 godina. Rimljani i Kartažani su također ponekad upotrebljavali ovu metodu, a spominju se i u radovima Josephusa i u deutero-kanonskim knjigama u vezi sa Egipćanima.

Tokom dugog perioda, slonovi su bili upotrebljavani za vojne svrhe, i smrt pod stopom slona je bila obična kazna za vojne bjegunce ili zarobljenike i za vojne zločince. Engleski mornar Robert Noks je 1681. godine napisao o metodi izvršenja pogubljenja slonom, koju je vidio dok je bio zarobljenik u Šri Lanki. Tokom putovanja u srednju Indiju, 1868. godine, G. Luis Rouselet je opisao pogubljenje zločinaca slonom. Crtež je bio napravljen od pogubljenja, navodeći osuđenu osobu kako je bio prisiljen da stavi glavu na postolje gdje je bio zadržan dok je slon gnječio njegovu glavu pod stopom. Drvorez je bio napravljen od crteža, i otisnut je u "Le Tour du Monde", najpopularnijoj knjizi putovanja i avanture u Francuskoj.

Ponekad, pogubljenja bi bila dugotrajna. Osuđeni bi bio vezan za slonom i vučen po cestama grada prije samog pogubljenja. Drugi način je bio da se upotrijebi vježban slon koji bi prvo gnječio ruke i noge osuđene osobe, i onda prsa.

Mnogi kraljevi su imali slonove za pogubljenje gnječenjem. Ova pogubljenja su često bila javna kao upozorenje drugima koji bi mogli kršiti zakon. Mnogi ovi slonovi su bili teži od devet tona, jer pogubljenja slonovima su namjerno bila jeziva. Neki kraljevi, u dugoj historiji ove metode, su čak osudili djecu da budu gnječena.

Neki vladari su također upotrebljavali ovu vrstu pogubljenja za njihovu zabavu. Mogulski Car Đahangir je zato odredio da mnogi zločinci budu gnječeni. Međutim Moguli nisu imali monopol na gnječenje slonom; tokom 19. vijeka, Marataški savez je također upotrebljavao ovu vrstu pogubljenja. Tokom 18. i 19. vijeka, muslimanske kadije su također često upotrebljavali gnječenje slonom. Povećanje britanske vladavine uvjetovalo je opadanje upotrebljavanja ove vrste pogubljenja, i iako slonovi ponekad ubiju ljude i dan danas, ove smrti su slučajne.

## Reference 
## Vanjski linkovi 
Kategorija:Indija
Kategorija:Metode pogubljenja
Aşgabat

**Ashgabat** (*Aşgabat, Ashkabat, Ashkhabad, Ashgabad*) jest glavni grad Turkmenistana, države u Srednjoj Aziji i nekadašnje sovjetske republike. Prema procjeni iz 2001. godine u gradu je živjelo 695.300 stanovnika dok procjene iz 2009. godine govore o cifri od oko jednog miliona stanovnika.
Nalazi se između pustinje Karakum i planinskog lanca Kopet-Dag. Podnožje ovog planinskog lanca je klimatski najpovoljniji prostor u Turkmenistanu (većina Turkmenistana je pustinja, dok je na planini zabilježeno nešto više padavina).

Centar je tekstilne i metalne industrije regije.

## Historija 
* 1882–1918 – administrativni centar ruskog Transkaspijskog Regiona
* 1918–1925 – administrativni centar Turkmenske Oblasti u Turkestanskoj ASSR
* od februara 1925. – glavni grad Turkmenske SSR
* od oktobra 1991. glavni grad Turkmenistana

## Distrikti 
Ashgabat je podijeljen na sljedeće distrikte :
# Archabil (Turkmenski: Arçabyl etraby, Арчабильский)
# Berkararlyk (Turkmenski: Berkararlyk etraby, Беркарарлыкский)
# Kopetdag (Turkmenski: Köpetdag etraby, Копетдагский)
# Bagtyyarlayk (Turkmenski: Bagtyýarlyk etraby, Багтырялыкский)
# Chandybil (Turkmenski: Çandybil etraby, Чандыбильский)

U 2013, u gradu su osnovana dodatna dva distrikta :
# Abadan (Turkmenski: Abadan etraby, Абаданский)
# Ruhabad (Turkmenski: Ruhubad etraby, Рухабадский)

## Zanimljivosti 
Godine 2013. grad je uvršten u Ginisovu knjigu rekorda kao naselje s najvećom koncentracijom zgrada prekrivenih bijelim mramorom .

## Međunarodni odnosi 
## Reference 
## Vanjski linkovi 
* Službena stranica

Kategorija:Gradovi u Turkmenistanu
Kategorija:Glavni gradovi azijskih država
Kuća cvijeća

mini|desno|250px|Kuća cvijeća
mini|desno|250px|Kuća cvijeća, ulaz
**Kuća cvijeća** (; ; ) mauzolej je u Beogradu u općini Savski venac na Dedinju, u kojem je sahranjen Josip Broz Tito nakon smrti 4. maja 1980.

Zgradu su čuvale posebne gardijske jedinice. Otvorena je za posjetioce 1982. godine.

Mauzolej je deset godina bio potpuno zatvoren za posjete, a sada je omogućena posjet turista.

## Historija 
"Kuća cvijeća" izgrađena je 1975. godine, na temelju projekta arhitekte Stjepana Kralja. Izgrađena je kao zimski vrt s površinama za rad i odmor Josipa Broza površine 902 m2 u blizini rezidencije u kojoj je živio. Sastoji se od tri dijela: središnjeg - cvjetnjaka i dva paralelna široka hodnika sa strane. Na suprotnoj strani ulaza je nenatkrivena terasa sa pogledom na Beograd. U središnjem dijelu, sljedeći njegovu ličnu želju, Tito je sahranjen u maju 1980. godine. Njegova treća supruga Jovanka Broz sahranjena je pored njega 2013. godine.

Stalne izložbe u "Kući cvijeća" sastoje se od lokalnih, republičkih i saveznih Štafeta mladosti iz perioda nakon 1957. godine, od kada se 25. maj slavio kao Dan mladosti. Osim toga, u muzeju su izložene pisane poruke koje je Tito primao sa štafetama, fotografije ljudi koji nose i razmjenjuju palice, karte i programi skupova, te drugi srodni materijal.
Gotovo deceniju nakon raspada Jugoslavije cijeli kompleks (grobnica i spomen-muzej) bio je zatvoren za javnost, a vojna straža trajno uklonjena. Međutim, danas je ovaj spomen kompleks ponovno otvoren za turiste i ljude koji žele odati počast Josipu Brozu Titu. Mnogi gosti, iz cijele bivše Jugoslavije, posjećuju ovo mjesto, posebno 25. maja (Titov zvanični datum rođenja) - nekadašnjeg Dana mladosti u doba socijalizma. "Kuću cvijeća" je od 1982. godine posjetilo više od 17.000.000 ljudi.

## Također pogledajte 
* Josip Broz Tito

## Reference 
## Vanjski linkovi 
* Muzej istorije Jugoslavije 

Kategorija:Građevine i strukture u Beogradu
Kategorija:Socijalistička Federativna Republika Jugoslavija
Kategorija:Mauzoleji u Srbiji
Kategorija:Josip Broz Tito
Kategorija:Građevine i strukture završene 1975.
Klasična arhitektura

mini|desno|250px|Casa das Fontes u starorimskom gradu Conímbriga, Portugal
**Klasična arhitektura** je jedna od najstarijih stilova u arhitekturi. Klasična arhitektura potiče iz antičke Grčke, a njena afirmacija je doživjela veliki uspon u periodu Antičkog Rima. Klasična arhitektura se zasniva na antropomorfološkom izučavanju proporcija ljudskog tijela i primjena istih proporcija u oblikovanju svrsishodnog prostora.

Izraz,"Klasična arhitektura", se također primijenjuje za bilo koju vrstu arhitekture koja se razvila u visoko oplemenjeni stadij, kao što su Klasična kineska arhitektura, ili Klasična arhitektura Maya.
## Arheologija 
Klasična arhitektura može biti podijeljena na:

* Grčku arhitekturu prije Aleksandra Velikog
* Helenističku arhitekturu
* antičku rimsku arhitekturu

## Literatura 
* Sir John Summerson (rev 1980) The Classical Language of Architecture . Najbolje dijelo za uvod u oblast.
* Gromort Georges (Autor), Richard Sammons (uvodni esej). The Elements of Classical Architecture (Classical America Series in Art and Architecture), 2001,  .

Kategorija:Arhitektura
Kategorija:Klasična arhitektura
Kategorija:Arhitektonski stilovi
Dekonstrukcija

**Dekonstrukcija** kao filozofska doktrina je sistem analize i kritike koja vodi ka razotkrivanju razlika između strukture i osnove značenja subjekta. Dekonstrukcija se javlja u mnogim oblastima nauke a prvenstveno u lingvistici, književnosti, arhitekturi i umjetnosti.

Dekonstrukcija se prvi put pojavljuje u književnosti a sistem je razvio francuski filozof Žak Derida (Jacques Derrida) u svojim dekonstrukcijskim analizama zapadnih filozofa. U svojim analizama Derida pokazuje kako se književno djelo ne može posmatrati samo kao djelo jednog pisca nego kao rezultat konflikata unutar jedne kulturne sredine ili mišljenja. Dekonstrucijska djela u svom obliku prikazuju više mišljenja i značenja u jednom mahu koji su često u uzajamnom konfliktu i suprotnosti. Pri uporedbi dekonstrukcijskog i tradicionalnog djela mogu se primijetiti i otkriti koja mišljenja i suprotnosti su bili ignorisani u djelu nastalom tradicionalnom metodom stvaranja.

Osnovna osobina dekonstrukcije je da u svojoj analizi upoređuje binarne suprotnosti (npr. muškost i ženskost, homoseksualnost i heteroseksualnost) te da umjesto opisivanja njihove rigidne kategorizacije prikaže koliko su takve suprotnosti u biti izmješane i koliko je nemoguće da se u potpunosti razdvoje. Cilj je da se prikaže da kategorije i kategorizacije ne postoje u apsolutnim i rigidnim značenjima.

Dekonstrukcija je izuzetno kontraverzna doktrina u akademskom svijetu dok se u javnosti često upotrebljava kao primjer koliko su akademici i intelektualci neupućeni u životne stvarnosti. Bez obzira na to dekonstrukcija je nadasve moćna doktrina u filozofiji, književnosti i arhitekturi kao sistem za stvaranje kritike i teorije.

## Također pogledajte 
* Futurizam

Kategorija:Postmoderna arhitektura
Kategorija:Arhitektonski stilovi
Kategorija:Umjetnički pravci
Gramatika

**Gramatika** (; grčki *tehne grammatike*, od riječi gramma - slovo) dio je lingvistike koji se bavi strukturom jezika. Gramatika obuhvata fonologiju, morfologiju, sintaksu i pravopis.

U lingvistici, **gramatika** prirodnog jezika je njegov skup strukturalnih pravila o upotrebi govornika ili pisaca i stvaranju rečenica, fraza i riječi. Termin se također može odnositi na proučavanje takvih pravila, predmet koji uključuje fonologiju, morfologiju i sintaksu, zajedno sa fonetikom, semantikom i pragmatikom. Trenutno postoje dva različita načina za proučavanje gramatike: tradicionalna gramatika i teorijska gramatika.

Tečni govornici različitih jezika ili *predavanja* su usvojili ova pravila. od kojih se velika većina – barem u slučaju nečijeg(ih) maternjeg(ih) jezika(a) – ne usvaja namjernim učenjem ili podučavanjem, već slušanjem drugih govornika. Veliki dio ove internalizacije događa se već u ranom djetinjstvu; učenje jezika kasnije u životu obično uključuje direktnije podučavanje.

Svaki književni jezik je normiran, te norme su standardi koji se moraju poštivati u književnom jeziku. Gramatika se bavi upravo određivanjem tih standarda.

Gramatika može biti:
* preskriptivna - propisuje kako bi se trebalo govoriti;
* deskriptivna - opisuje (lat. descriptio) kako se *govori*;
* tehnička - osim govorenih jezika, postoje i drugi jezici, u kojima se također koristi pojam gramatike, npr. programski jezici.

## Vrste riječi 
;Promjenjive
# Imenice
# Glagoli
# Pridjevi
# Zamjenice
# Brojevi
;Nepromjenjive
# Prilozi
# Prijedlozi
# Veznici
# Uzvici
# Riječce

## Također pogledajte 
* Gramatika bosanskoga jezika (1890)
* Gramatika bosanskoga jezika (2000)

## Reference 

Kategorija:Bosanski jezik
1804.

## Događaji 
* 2. decembar - Napoleon Bonaparte i Jozefina de Beauharnais u Parizu okrunjeni za cara i caricu Francuske.

## 1804. u temama 
## Rođeni 
* 14. mart - Johann Strauss stariji, austrijski kompozitor i dirigent

* 23. novembar - Franklin Pierce, američki političar, 14. predsjednik SAD-a

## Umrli 
* 12. februar - Immanuel Kant, njemački filozof
* 11. april - Mikloš Küzmič slovenski pisac, prevoditelj i svećenik u Mađarskoj (*1737)

## Reference 
## Vanjski linkovi
Pedijatrija

mini|desno|250px|Pedijatrija
**Pedijatrija** (grč. *pais* = dijete + *iatros* = ljekar) jeste nauka o oboljenjima, poremećajima razvoja i urođenim nedostacima dječijeg organizma i bavi se njihovim izučavanjem, dijagnostikom, liječenjem, prevencijom i rehabilitacijom bolesne djece od rođenja do kraja adolescencije.

Američka akademija za pedijatriju preporučuje da ljudi potraže pedijatrijsku njegu do 21. godine života, ali neki pedijatrijski subspecijalisti nastavljaju brinuti o odraslima do 25. godine. Širom svijeta starosne granice pedijatrije rastu iz godine u godinu. Doktor medicine koji je specijaliziran za ovo područje poznat je kao **pedijatar**. Riječ *pedijatrija* i njene srodne riječi znače "iscjelitelj djece", izvedena je iz dvije grčke riječi:  **.** (*pais* "dijete") i  (*iatros* "doktor, iscjelitelj"). Pedijatri rade u klinikama, istraživačkim centrima, univerzitetima, općim bolnicama i dječjim bolnicama, uključujući i one koji prakticiraju pedijatrijske subspecijalnosti (npr. neonatologija zahtijeva resurse dostupne na odjelu intenzivne njege novorođenčadi).

## Reference 
## Vanjski linkovi 
*
Edhem Mulabdić

**Edhem Mulabdić** (1862, Maglaj –  29. januar 1954, Sarajevo) bio je bosanskohercegovački književnik i jedan od suosnivača časopisa Behar.

U književnosti je najpoznatiji po romanu *Zeleno busenje*, objavljenom 1898, koji obrađuje period iz austro-ugarske okupacije Bosne i Hercegovine.

## Biografija 
Rođen je u Maglaju 1862. Tu je završio mekteb i ruždiju i nakon toga zaposlio se kao činovnik. Godine 1887. Mulabdić upisuje Učiteljsku školu u Sarajevu i po njenom završetku dobija posao u Brčkom. Odatle biva premješten u Sarajevo, gdje radi kao nastavnik u Dural-mualimminu,  u muslimanskoj vjeroučiteljskoj školi. Iza toga je perfekt konvikta Učiteljske škole, zatim nastavnik u Šerijatskoj sudačkoj školi i potom nadzornik osnovne škole. Uskoro biva izabran za narodnog poslanika u Maglaju i na toj dužnosti ostaje sve do januara 1929, poslije čega odlazi u  penziju. Zajedno sa Safvet-begom Bašagićem i Osmanom Nuri Hadžićem pokreće list "Behar" 1. maja 1900. (urednik lista od 1901. do 1906), a 1903. osniva i društvo "Gajret".

Bio je prosvjetitelj i književnik. Svoj prosvjetiteljski rad prenosi i na književno stvaralaštvo. Roman "Zeleno busenje" slovi kao najznačjnije djelo ovog autora, ali i kao prvi bošnjački roman. "Nova vremena" je roman manjeg značaja i dokument za izučavanje tog dijela historije. Napisao je zbirku novela "Na obali Bosne". Objavljivao je članke i didaktičke tekstove u časopisima  u kojima je uređivao ili u njima sarađivao. Zbog kontakata sa vođama NDH, bio je izopćen, poslije Drugog svjetskog rata mu je suđeno, te je ostao bez svoje penzije. Umro je u Sarajevu 29. januara 1954. Danas je Mulabdić lektirski pisac i pomalo mu se vraća značaj koji je imao za razvoj bošnjačke kulture i prosvjete. Maglajska manifestacija "Mulabdićevi dani kulture" u cijelosti je posvećena imenu i djelu ovog značajnog književnika.

## Bibliografija 
### Romani 
**Zeleno busenje*, roman iz doba okupacije Bosne i Hercegovine, Matica Hrvatska, Zagreb, 1898
**Nova vremena*, slika iz novijeg života u Bosni, Mostar, 1914

### Pripovijetke 
* "Nesretan unuk"
* "Đuro Prepelica"
* "Aga i kmet"
* "Lov"
* "Tahiraga"

### Crtice 
*"Šehiti"
*"Bajram"
* "Kućni rahatluk"
* "Uspomene u narodu"

### Novele 
*"Kumovi"
*"Garib"
*"Nišan"
*"Zekonja"
*"Tajno pismo"

### Ostalo 
*Kod starog djeda
*Osmanlija
*Rukovjet šale, Sarajevo, 1893
*Na obali Bosne (zbirka pripovijetki), Matica Hrvatska, Zagreb
*Crtice, Sarajevo, 1907
*Izabrane pripovijesti, Matica Hrvatska, Zagreb, 1944
*Svak na posao, Sarajevo, 1934
*Izabrana djela, Sarajevo, 1974

## Reference 
## Vanjski linkovi 
Kategorija:Rođeni 1862.
Kategorija:Umrli 1954.
Kategorija:Biografije, Maglaj
Kategorija:Bosanskohercegovački pisci
Kategorija:Bošnjaci
Aziz Osman

[mini|250p|[Osman Nuri Hadžić (lijevo) sa Ivanom Azizom Miličevićem (desno)]]
**Osman Aziz** je književni pseudonim pod kojim su pisali i svoje zajedničke radove objavljivali Osman Nuri Hadžić i Ivan Miličević.

Njihovo osobno prijateljstvo i druženje dugi niz godina dovelo ih je do ideje da zajedno počnu pisati i pod zajedničkim pseudonimom objavljivati književna djela. Rijetka su djela koja su potpisana njihovim pravim prezimenom i imenom. Sve do sada niko pouzdano nije mogao ustvrditi šta je djelo jednog a šta drugog u njihovoj zajedničkoj prozi.

"Međutim, analiza karaktera i književne bitnosti djela koja su Osman Hadžić i Ivan Miličević svaki za se objavljivali pod posebnim imenima i prije stvaranja književnog tandema "Osman-Aziz" ili izvan njega, te pozitivna i negativna eliminacija književnih karakteristika, mogu pružiti neke indikacije njihove diferencijalne poetike."

## Djela 
*"Smrt Smail-age Čengića", pripovijetka,
*"U vinogradu", pripovijetka,
*"Drž'te ga tamo, ne pušćite ga amo", pripovijetka,
*"Na Neretvi", pripovijetka
*"S puta i ceste", zbirka crtica
*"Bez nade", roman
*"Bez svrhe", roman

## Reference 
## Vanjski linkovi 
* http://www.medzlis-konjic.com/index.php/knjige-i-tekstovi/online-knjige/1199-osman-aziz-izabrana-djela-knjiga-1

Kategorija:Bosanskohercegovačka književnost
Abruzzo

mini|desno|Lokacija regije na karti Italije
**Abruzzo** je regija na prelazu iz centralne u južnu Italiju (geografski) iako se kulturološki i historijski smatra dijelom južne. Nastala je razdvajanjem bivše upravne jedinice Abruzzi i Molise 1963. Površina regije iznosi 10.974&nbsp;km2, a broj stanovnika približno 1,5 miliona. Administrativni centar jest L'Aquila, a ekonomski Pescara. Sastoji se od četiri provincije: L'Aquila, Teramo, Chieti i Pescara.

Graniči s regijama Marche na sjeveru, Lazio na zapadu i jugozapadu te Molise na jugoistoku, dok na istoku izlazi na Jadransko more.

## Reference 
## Vanjski linkovi 
* https://projects2014-2020.interregeurope.eu/fileadmin/user_upload/tx_tevprojects/library/file_1528789412.pdf
* Zvanični sajt

Kategorija:Abruzzo
Kategorija:Države i teritorije osnovane 1963.
Muzička pedagogija

**Muzička pedagogija** ili **muzičko obrazovanje** je oblast studija povezana s nastavom i učenjem muzike. Ona se dotiče svih oblasti učenja koje obuhvataju: psihomotorne (razvoj vještina), kognitivne (sticanje znanja) i posebno značajna afektivna oblast (spremnost učenika da primi muzičko gradivo, umno ga shvati i podijeli sa publikom ono što se uči na nastavi), uključujući vrednovanje muzike i njene moći utjecaja na fizičku i emocionalnu reakciju kod ljudi.
Muzička obuka koja počinje od predškolskog pa kroz srednje obrazovanje je uobičajeno kod većine naroda, jer slušanje ili sviranje muzike se smatra jednom od osnovnih komponenti ljudske kulture i ponašanja.
Muzika kao i jezik je vještina koja razlikuje ljudsku vrstu od ostalih vrsta.

## Reference 
## Vanjski linkovi 
Kategorija:Muzika